b'\n_START_ARTICLE_\nAnton Kosi\n_START_SECTION_\n\xc5\xbdivljenjepis\n_START_PARAGRAPH_\nKosi je po maturi na u\xc4\x8ditelji\xc5\xa1\xc4\x8du v Mariboru od leta 1884 do 1925 slu\xc5\xbeboval na osnovni \xc5\xa1oli v Sredi\xc5\xa1\xc4\x8du ob Dravi. Bil je dejaven na pedago\xc5\xa1kem, glasbenem in gospodarskem podro\xc4\x8dju. Pisal je za mladino, uglasbil pa je tudi ve\xc4\x8d vokalnih del za odrasle. Kot pisatelj je izdal kar nekaj \xc4\x8drtic, med njimi je tudi zbirka \xc4\x8drtic Iz otro\xc5\xa1kih ust._NEWLINE_\xc5\xbde na u\xc4\x8ditelji\xc5\xa1\xc4\x8du je zbiral ljudsko blago, ki ga je objavljal v Vrtcu, Popotniku, U\xc4\x8diteljskem tovari\xc5\xa1u, Slovenskem narodu in Slovenskem gospodarju. Poleg tega pa je izdajal tudi zbirke napevov za \xc5\xa1olske pesmi.'